**P.nr.706/17**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin Ahmet Rexhaj, me praktikanten Rita Mazrekaj, në çështjen penale kundër të akuzuarit R. N nga Peja , për shkak të veprës penale: lëndim i lehtë trupor nga neni 188 par.1 lidhur me nën par 1.1 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II-nr.968/17 të dt.05.06.2017, pas mbajtjes së shqyrtimit fillestar të datës 26.12.2017 në prezencë të prokurorit të shtetit Ardian Hajdaraj, dhe të akuzuarit R. N me datë 26.12.2017 shpalli dhe përpiloi këtë:

**A K T GJ Y K I M**

I akuzuari R. N i lindur me ......... në fsh.R e A, K.P, tani me banim rr.E. A, nr.... në P, i biri i R dhe nga nëna F e gjinisë L , ka të kryer shkollën ..... , me prof. ....... i gjendjes ............ , i identif. lenj. ........................., i ...................., shtetas i Republikës së Kosovës, mbrohet ne liri.

**ËSHTË FAJTOR**

Për shkak se:

 Me dt. ... në ora .... min në rr. A J në Pejë, me dashje i shkakton lëndim të lehtë trupor të dëmtuarit S N, në atë mënyrë që pas një zënke të çastit lidhur me një çështje pronësore i pandehuri pa paralajmërim e godet këtu të dëmtuarin me grushte në kokë ku si pasojë e këtij veprimi, të njëjtit i shkakton lëndime të lehta trupore, të përshkruara si në akt-ekspertimin mjeko-ligjor të Dr.Flamur Blakaj të dt. 08.05.2017.

-Me çka ka kryer vepër penale, lëndime të lehta trupore nga neni 188 par.1 lidhur me nën par.1.1 të KPRK-së

Andaj, Gjykata konform nenit 41, 43 par.1 pika 1.3 të KPRK-së, neni 46 par.1, 2 dhe 3 të KPRK-së, 188 par.1 lidhur me nën par.1.1 të KPRK-së, të akuzuarit i shqipton :

**DËNIM ME GJOBË**

Ashtu që të akuzuarit R N i përcakton dënim me gjobe në shumë prej 400€ (katërqind euro) e të cilin dënim është i obliguar që ta paguajnë në afat prej 30 (tridhjetë) ditësh, nga dita e plotfuqishmërisë se aktgjykimit.

Nëse i akuzuari i lartcekur dënimin nuk e paguan në afat të caktuar, atëherë dënimi më gjobë gjykata do t’ia zëvendësoi me dënim burgu në kohëzgjatje prej 20 ditësh, duke llogaritur një ditë burgim për çdo 20 euro të gjobës.

I akuzuari obligohet në pagesën e shpenzimeve të procedurës penale shumën prej 30 € (tridhjet euro), në emër të paushallit gjyqësor shumën prej 20€ (njëzetë euro) dhe si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala i dëmtuar S N nga Peja, për realizimin e kërkesës pasurore juridike janë udhëzuar në kontest të rregullt civil.

**A r s y e t i m**

Prokuroria Themelore në Pejë, departamenti për krime të përgjithshme, ka ngrit aktakuzë PP/II-nr.968/17 të datës 05.06.2017, kundër të akuzuarit, R N nga Peja , për shkak të veprës penale: lëndim i lehtë trupor nga neni 188 par.1 lidhur me nën par 1.1 të KPRK-së.

Pas leximit të aktakuzës nga ana e Prokurorit të shtetit PP/II-nr. 968/17 të datës 05.06.2017 në seancën e shqyrtimit fillestar, gjykata është bindur se i akuzuari e ka kuptuar aktakuzën dhe të akuzuarit i është dhënë mundësia që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin dhe pasojat e pranimit të fajësisë me ç ‘rast i akuzuari R N ka deklaruar se i ka kuptuar të gjitha pasojat e pranimit të fajësisë dhe e pranoj fajësinë për veprën penale me të cilën ngarkohet dhe se ndjen keqardhje për atë çfarë ka ndodhur me veprimet e tij për të cilat premtoj se nuk do ti përsëris.

Prokurori i shtetit ka deklaruar se pajtohet me pranimin e fajësisë nga ana e të akuzuarit të lartcekur, meqenëse i njëjti e ka pranuar fajësinë duke i kuptuar pasojat e pranimit të fajësisë dhe atë në mënyrë vullnetare dhe pa ndonjë presion, dhe ka konsideruar se i njëjti pranim i fajësisë ka mbështetje në provat të cilat gjenden në shkresat e lëndës.

Në vijim gjykata duke shqyrtuar fajësinë nga ana e të akuzuarit vlerësoi se pranimi i fajësisë paraqet shprehje të lirë të vullnetit të akuzuarit, pasi që ata e kanë kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarve dhe ka vërtetuar se nuk ekziston ndonjë rrethanë për hedhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarve, si dhe duke pasur parasysh provat të cilat gjenden në shkresat e lëndës siç janë: raporti i policit ..., rasti ...., deklarata e të dëmtuarit e dt....., deklarata e dëshmitarit e dt......, deklarata e të pandehurit .... dhe ekspertiza mjekësore e dt......

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e kanë pranuar fajësinë qysh në fillim, patën sjellje korrekte në shqyrtim fillestar, për gjykatën nuk ka të dhëna se të njëjtit kanë ra ndesh me ligjin më parë, ndërkaq nga rrethanat rënduese për të akuzuarit e lartcekur gjykata nuk ka gjete asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarve në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Vendimi mbi shpenzimet e procedurës penale dhe të paushallit gjyqësor është marrë konform nenit 450 par.2 nën par 2.6 të KPPRK-së.

Konform nenit 39 par.1,2,3 nën par. 3.1 të Ligjit për kompensim të viktimave të krimit i obligoi të akuzuarin R N ti paguaj shpenzimet e viktimave të krimit.

Konform nenit 463 të KPPK-së, gjykata e udhëzoi palët e dëmtuara për realizimin e kërkesës pasurore juridike në kontest të rregullt civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPK-së.

**NGA GJYKATA THEMELORE NË PEJË-Departamenti i Përgjithshëm, P.nr.706/17**

 Praktikantja GJ Y Q T A R I

 Rita Mazrekaj Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.